สวัสดีคะคุณ คือหนูอยากจะทราบว่า ยาคุมกำเนิดแบบแผงควรรับประทานก่อนหรือหลังการมีเพศสัมพันธ์ ถ้ากินยาคุมในเวลา21:00 แต่มีเพศสัมพันธ์ในเวลา 22:00 ต้องกินยาคุมฉุกเฉินอีกมั้ยคะ
สวัสดีค่ะ หากได้เริ่มทานยาคุมกำเนิดภายใน 1-5 วัน นับจากวันแรกที่มีประจำเดือนมา ยาคุมกำเนิดก็จะออกฤทธิ์ในการป้องกันการตั้งครรภ์ได้ทันที หรือหากทานยาคุมต่อเนื่องมาอย่างน้อย 7 วันแล้ว ยาคุมก็จะออกฤทธิ์ในการป้องกันการตั้งครรภ์ได้แล้ว โดยจะช่วยป้องกันการตั้งครรภ์ได้มากกว่า 99% และสามารถที่จะมีเพศสัมพันธ์ในวันและเวลาใดก็ได้ จะมีเพศสัมพันธ์ในช่วงก่อนหรือหลังเวลาทานยาคุมก็ได้ ประสิทธิภาพในการป้องกันการตั้งครรภ์ไม่แตกต่างกัน และไม่ต้องจำเป็นต้องทานยาคุมฉุกเฉินเข้าไป เพราะไม่ได้ช่วยประสิทธิภาพในการป้องกันการตั้งครรภ์ แต่จะได้ผลข้างเคียงเพิ่มโดยไม่จำเป็นค่ะแต่หากไม่ได้เริ่มทานยาคุมกำเนิดภายใน 1-5 วัน นับจากวันแรกที่มีประจำเดือนมา หรือทานยาคุมยังไม่ครบ 7 วัน แล้วได้มีเพศสัมพันธ์ ยาคุมก็จะยังไม่สามารถออกฤทธิ์ในการป้องกันการตั้งครรภ์ได้ ดังนั้น ในกรณีนี้ อาจต้องพิจารณาทานยาคุมฉุกเฉินไปค่ะ